**Ministru kabineta noteikumu projekta “Grozījumi Ministru kabineta 2017. gada 12. decembra noteikumos Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | **Noteikumu projekts izstrādāts ar mērķi:**   * samazināt administratīvo slogu komersantiem, kas nodarbojas ar elektroenerģijas apgādi; * iekļaut ilgtermiņa attīstības scenāriju modelēšanas sistēmu siltumnīcefekta gāzu (turpmāk – SEG) emisiju prognožu aprēķināšanai un klimata politikas vērtēšanai izveidošanu un uzturēšanu, tai skaitā enerģētikas - klimata modelēšanas un ekonomikas modelēšanas sistēmu izveidošanu un uzturēšanu. * noteikt atbildīgās institūcijas ilgtermiņa attīstības scenāriju modelēšanas sistēmas darbības nodrošināšanai (Ekonomikas ministrija, Vides aizsardzības un reģionālās attīstības ministrija, VSIA “Latvijas vides, ģeoloģijas un meteoroloģijas centrs”, Fizikālās enerģētikas institūts, Latvijas Valsts mežzinātnes institūts “Silava”, Latvijas Lauksaimniecības universitāte, citas nozaru ministrijas). * svītrot noteikumu 18. punktu pēc “Latvijas Kūdras asociācijas ierosinājuma, kurš noteikumos iekļauts nepamatoti, jo Biedrībai, kas apvieno lielu daļu kūdras ieguves uzņēmumu, bet ne visus, nevar uzlikt par pienākumu apkopot un uzturēt informāciju, kas būtu jāuztur valsts veidotās informācijas sistēmās.   Ministru kabineta 2017. gada 12. decembra noteikumi Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” neietver satvaru modelēšanas sistēmu izveidošanai, uzturēšanai un izmantošanai SEG emisiju prognožu aprēķināšanai un klimata politikas vērtēšanai. Lai izpildītu Latvijai noteiktās prasības ir sagatavots Ministru kabineta noteikumu projekts “Grozījumi Ministru kabineta 2017. gada 12. decembra noteikumi Nr. 737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” (turpmāk – noteikumu projekts). Detalizēti un konkrēti izpildāmo uzdevumu termiņi ir noteikti Regulā (ES) 2018/1999, ar atsauci uz kuru ir papildināts noteikumu projekts. Ņemot vērā, ka regula ir tieši piemērojama, tad konkrētie termiņi un uzdevumi nebūtu dublējami normatīvā aktā.  Savukārt, lai nerastos dubulta ziņošana komersantiem, kas nodarbojas ar elektroenerģijas apgādi ziņošana par SF6 emisijām no noteikumiem tiek izslēgta.  Projekta stājas spēkā pēc tā apstiprināšanas Ministru kabineta sēdē. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts ir sagatavots saskaņā ar likuma “Par piesārņojumu” (turpmāk – Likums) 53. panta otrās daļas 1. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas, pastāvošais tiesiskais regulējums, tā būtība un nepilnības  Jēdzieni “klimatneitralitāte” un “klimatnoturīgums” ir kļuvuši par Eiropas Savienības (turpmāk – ES) politikas neatņemamu un svarīgu sastāvdaļu. 2018. gada 28. novembrī Eiropas Komisija (turpmāk – EK) publicēja paziņojumu “Tīru planētu - visiem! Stratēģisks Eiropas ilgtermiņa redzējums par pārticīgu, modernu, konkurētspējīgu un klimatneitrālu ekonomiku” (turpmāk- EK paziņojums). EK paziņojums ietver redzējumu par visas tautsaimniecības nozares un visus sabiedrības slāņus aptverošām ekonomiskajām un sabiedrības pārveidēm, kas vajadzīgas, lai līdz 2050. gadam ES sasniegtu SEG emisiju neto nulles līmeni jeb klimatneitralitāti. 2019. gada 11. decembrī EK nāca klajā ar paziņojumu “Eiropas Zaļais kurss” (turpmāk– Zaļais kurss) un pozicionējusi to kā jaunu ES izaugsmes stratēģiju. Saskaņā ar Ministru Kabineta (turpmāk – MK) sēdes protokollēmumu visām ministrijām, pārstāvot Latvijas nacionālās intereses ES institūcijās, jāņem vērā Vides aizsardzības un reģionālās attīstības ministrijas (turpmāk – VARAM) iesniegtā informatīvā ziņojuma "Par Eiropas Komisijas paziņojumu "Eiropas Zaļais kurss"" 3. sadaļā izklāstīto Latvijas nostāju, tai skaitā to, ka pārejai uz klimatneitralitāti būs nepieciešama visu nozaru iesaiste un būs nepieciešami papildus pasākumi katrai nozarei, lai sasniegtu noteiktos klimata mērķus.  Lai aizsargātu Eiropas un visas pasaules iedzīvotāju veselību un labklājību no pieaugošās globālās sasilšanas ietekmes, nepieciešama steidzama un apņēmīga rīcība klimata pārmaiņu mazināšanā, EK 2020. gada 17. septembrī nāca klajā ar paziņojumu Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Eiropas 2030.gada klimata politikas ieceru kāpināšana. Investīcijas klimatneitrālā nākotnē iedzīvotāju labā” (turpmāk – Paziņojums). Paziņojums izvirza ES un tautsaimniecības mēroga neto SEG emisiju samazināšanas mērķi, kas prasa SEG emisijas (skaitot gan emisijas, gan CO2 piesaisti) līdz 2030. gadam samazināt vismaz par 55 % (salīdzinājumā ar 1990.gada līmeni). Latvija 29.09.2020. MK ir apstiprinājuši pozīciju, kas atbalsta EK priekšlikumu paaugstināt ES SEG emisiju samazināšanas mērķi. Esošais ES rīcībpolitikas satvars ir nepietiekams, lai ļautu ES sasniegt 2050.gada klimatneitralitātes mērķi.  ANO Vispārējās konvencijas par klimata pārmaiņām (turpmāk - Klimata konvencija) un tās Parīzes nolīguma Līgumslēdzējpušu konferencēs katru gadu tiek pieņemti lēmumi, kas Latvijai ir tieši saistoši kā Klimata konvencijas un tās Parīzes nolīguma līgumslēdzējpusei. Atbilstoši Klimata konvencijai un tās Parīzes nolīgumam Latvijai ir jāizveido nacionālā inventarizācijas sistēma SEG emisiju un CO2 piesaistes prognožu ziņojumu sagatavošanai un iesniegšanai, kā arī atbilstoši Klimata konvencijai, tās Parīzes nolīgumam Latvijai katrus divus gadus un katrus četrus gadus ir jāsagatavo un jāiesniedz ziņojumi par SEG emisiju un CO2 piesaistes saistību izpildi – ziņojumi par politikām, pasākumiem un SEG prognozēm, kā arī mērķu izpildi. Klimata konvencijas Līgumslēdzēju pušu lēmums 24/CP.19 nosaka Klimata pārmaiņu starpvaldību padomes vadlīniju izmantošanu.  Savukārt 2018.gada 11. decembra Eiropas Parlamenta un Padomes Regula 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013 (turpmāk – Regula 2018/1999) nosaka vajadzīgo tiesisko pamatu uzticamai, iekļaujošai, izmaksu efektīvai, pārredzamai un paredzamai enerģētikas savienības un rīcības klimata politikas jomā pārvaldībai, kas nodrošinās enerģētikas savienības 2030. gada un ilgtermiņa mērķu un mērķrādītāju sasniegšanu atbilstīgi Klimata konvencijas Parīzes nolīgumam.  Saskaņā ar Regulu 2018/1999 ir nepieciešams reizi divos gados iesniegt EK:   * integrēto nacionālo enerģētikas un klimata progresa ziņojumu, kas aptver visas piecas enerģētikas savienības dimensijas; * integrēto ziņojumu par SEG rīcībpolitikām un pasākumiem un par prognozēm; * integrēto ziņojumu par nacionālajiem pielāgošanās pasākumiem, jaunattīstības valstīm sniegto finansiālo un tehnoloģisko atbalstu un izsolēs gūtajiem ieņēmumiem.   Līdz ar to, ir secināms, ka Latvijai reizi divos gados kā Latvijas Nacionālā enerģētikas un klimata plāna 2021. – 2030.gadam (turpmāk - NEKP) izpildes progresa novērtējums ir jāiesniedz EK vismaz 3 savstarpēji pilnībā saistīti ziņojumi, no kuriem viens aptver visas NEKP dimensijas, bet 2 attiecas uz dekarbonizācijas dimensiju, un visos 3 ziņojumos ir jāizmanto vienādi statistikas dati, pieņēmumi un jāanalizē vienādas rīcībpolitikas un pasākumi.  Šobrīd likumā “Par piesārņojumu”[[1]](#footnote-1) un MK noteikumos Nr.737 “Siltumnīcefekta gāzu inventarizācijas un prognožu sagatavošanas nacionālās sistēmas izveidošanas un uzturēšanas noteikumi” (turpmāk – noteikumi Nr.737)[[2]](#footnote-2) ir noteikti nosacījumi SEG emisiju un CO2 piesaistes mērķu progresa novērtējumam un divgadu ziņojumiem par progresa izpildi – ziņojums par politiku, pasākumiem un prognozēm un ir noteikta siltumnīcefekta gāzu inventarizācijas nacionālā sistēma un siltumnīcefekta gāzu prognožu sagatavošanas nacionālā sistēma.  Tomēr patreizējā noteikumu Nr.737 redakcija neietver satvaru modelēšanas sistēmu izveidošanai, uzturēšanai un izmantošanai SEG emisiju prognožu aprēķināšanai un klimata politikas vērtēšanai, lai izpildītu Latvijai noteiktās prasības.  Latvijai ir jānodrošina ilgtermiņa SEG emisiju prognožu sagatavošanu, novērtēšana un ziņošana, klimata politikas ietekmes novērtēšanu un to ziņošanu atbilstoši starptautisko institūciju prasībām gan EK, gan ANO Vispārējās konvencijas par klimata pārmaiņām tiesisko aktu ievaros. Balstoties uz Nacionālā enerģētikas un klimata plāna 2021.-2030.gadam (turpmāk – NEKP) ir izveidota Enerģētikas un klimata padome (2019. gada 3. decembra Ministru kabineta rīkojums Nr. 609**)[[3]](#footnote-3)**, kurai noteikti konkrēti uzdevumi. Lai veiktu šos uzdevumus, kā arī analizētu enerģētikas un klimata politikas ilgtermiņa mērķu uz 2050. gadu sasniegšanas scenārijus, ir nepieciešams pilnveidot līdz šim pielietotās enerģētikas un klimata politikas analīzes metodes.  Uz doto brīdi nav precīzi zināms, kāds varētu būt Latvijai noteiktais devums ne-ETS SEG emisiju samazināšanā, paaugstinoties ES kopējam 2030. gada klimata mērķim, tāpēc ļoti būtiski Latvijai ir analizēt, kā ilgtspējīga veidā sasniegt noteiktos klimata mērķus. Ņemot vērā iepriekš minēto informāciju, klimata politikas veidošanas kontekstā ir nepieciešams izveidot un uzturēt ilgtermiņa attīstības scenāriju modelēšanas sistēmu SEG emisiju prognožu aprēķināšanai un klimata politikas vērtēšanai.  Ilgtermiņa attīstības scenāriju modelēšanas sistēma SEG emisiju prognožu aprēķināšanai un klimata politikas vērtēšanai, tai skaitā enerģētikas - klimata modelēšanas un ekonomikas modelēšanas sistēmas nodrošinās analītisko bāzi NEKP izvērtēšanai un klimatneitralitātes scenāriju un mērķu sasniegšanas izvērtēšanu jaunās kopējās ES ilgtermiņa klimata politikas 2050. gadam ietvarā. Būtiski, ka iespējami pilnīga analīze par 2030. gada mērķa sasniegšanu ir nepieciešamais priekšnosacījums attīstības scenāriju noteikšanai pēc 2030. gada, tai skaitā ņemot vērā jaunpieņemtos EK Paziņojumus. Vienlaikus šī modeļa izveide neizslēdz iespēju nozaru ministrijām veidot detalizētākus nozaru specifiskus modeļus, piemēram, lauksaimniecības emisiju novērtēšanai. Atbilstoši Eiropas Parlamenta un Padomes Direktīvas 2012/27/ES (2012.gada 25. oktobris) par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK 24.panta 1.punktu, dalībvalstis katru gadu ziņo par gūtajiem panākumiem virzībā uz valsts energoefektivitātes mērķi. Attiecīgi 26.1 minētās enerģētikas - klimata modelēšanas sistēmas ietvaros nepieciešams veikt aprēķinus arī minētā ziņojuma sagatavošanai.  Integrētās monitoringa un ziņošanas sistēmas izveidei un uzturēšanai būs nepieciešami papildus finansiāli līdzekļi. Lai neradītu būtisku ietekmi uz valsts budžetu un nebūtu jāveido jaunas iestādes, ir iespējams noteikt esošu ministriju pakļautībā vai padotībā esošu iestādi kā galveno kompetento iestādi integrēto monitoringa un ziņošanas sistēmas funkciju veikšanai, kā tas atrunāts iepriekš norādītajā likumā “Par piesārņojumu” un noteikumos Nr.737.  Noteikumu projekta 1. punkts nosaka kārtību, lai nerastos dubulta ziņošana komersantiem, kas nodarbojas ar elektroenerģijas apgādi, ziņošana par SF6 emisijām tiks iekļauta tikai 2011.gada 12.jūlija MK noteikumos Nr. 563 "Noteikumi par īpašiem ierobežojumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm" (turpmāk – noteikumi Nr. 563), tādejādi nodrošinot, ka turpmāk komersantiem Latvijas Vides, ģeoloģijas un meteoroloģijas centram (turpmāk – LVĢMC) būs jāiesniedz tikai viena atskaite vienu reizi gadā. Komersantiem, kas nodarbojas ar elektroenerģijas apgādi ziņošana par SF6 ir uz doto brīdi jau jāveic saskaņā ar MK noteikumu Nr. 563 1. pielikumu.  Noteikumu projekta 2. punkts nosaka noteikumu 18. punkta svītrošanu atbilstoši Latvijas Kūdras asociācijas (LKA) norādītajam, ka LKA apvieno lielu daļu kūdras ieguves uzņēmumu, bet ne visus un tāpēc nevar uzlikt par pienākumu apkopot un uzturēt informāciju, kas būtu jāuztur valsts veidotās informācijas sistēmās.  Noteikumu projekta 3. punkts nosaka kārtību, lai nodrošinātu ilgtermiņa siltumnīcefekta gāzu emisiju prognožu sagatavošanu, klimata politikas ietekmes novērtēšanu un to ziņošanu atbilstoši starptautisko institūciju prasībām, tai skaitā Regulas 2018/1999 18. un 39. pantā noteiktās prasības ir nepieciešams Latvijā jau izveidoto nacionālo sistēmu SEG prognožu sagatavošanai uzlabot iekļaujot prasību izveidot un uzturēt ilgtermiņa attīstības scenāriju modelēšanas sistēmu SEG emisiju prognožu aprēķināšanai un klimata politikas vērtēšanai. Par pamatu ilgtermiņa attīstības scenāriju modelēšanas sistēmai tiek izmantota enerģētikas - klimata modelēšanas sistēma. Šajā punktā tiek noteiktas institūcijas ilgtermiņa attīstības scenāriju modelēšanas sistēmas SEG prognožu aprēķināšanai un klimata politikas vērtēšanai darbības nodrošināšanai.  Ar 3. punktā paredzēto uzdevumu izpildes deleģēšanu valsts sabiedrībai ar ierobežotu atbildību Latvijas Vides, ģeoloģijas un meteoroloģijas centram tiks paaugstināta šo uzdevumu izpildes efektivitāte, tas ir, netiks mainīts ieguldīto resursu apjoms, bet sasniegtie rezultāti uzlabosies un paaugstināsies, kā arī tādejādi tiks nodrošināta pēctecība.  Saskanīgi ar 2009. gada 1. jūlija Ministru kabineta rīkojumu Nr. 448 “Par valsts aģentūras "Latvijas Vides, ģeoloģijas un meteoroloģijas aģentūra" un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" dibināšanu” LVĢMC ir noteikts veikt deleģētos valsts pārvaldes uzdevumus atbilstoši dibināšanas mērķim, nodrošināt vides informācijas apkopošanu, uzkrāšanu un sniegšanu sabiedrībai un valsts un pašvaldību institūcijām, vides monitoringa veikšanu, kā arī piedalīties valsts politikas īstenošanā ģeoloģijas, meteoroloģijas, klimatoloģijas, hidroloģijas, ūdens un gaisa kvalitātes, pārrobežu gaisa piesārņojuma ietekmes un radioaktīvo un bīstamo atkritumu apsaimniekošanas jomā. Papildus, balstoties uz noteikumiem Nr. 737, LVĢMC jau šobrīd ir iesaistīti SEG inventarizācijas un prognožu nacionālajā sistēmā, tāpēc LVĢMC jau ir nepieciešamās zināšanas SEG prognožu sagatavošanai, uzlabošanai un sasaistīšanai ar citiem dokumentiem. Citu institūciju iesaiste var radīt papildu administratīvo un finansiālo slogu, kā arī netiks nodrošināta pēctecība.  Noteikumu projekta 4. punkts nosaka, ka Ekonomikas ministrija sadarbībā ar valsts zinātniskais institūts, atvasināta publiska persona “Fizikālās enerģētikas institūts” izstrādā un uztur enerģētikas - klimata modelēšanas sistēmu, lai aprēķinātu emisiju prognozes, novērtētu politiku un pasākumu ietekmes, kā arī novērtētu NEKP noteikto mērķu sasniegšanu enerģētikas sektoram. Izstrādātai modelēšanas sistēmai jānodrošina SEG emisiju prognožu aprēķināšana un pasākumu ietekmes novērtēšana atbilstoši Regulas 2018/1999 18. panta un VII pielikuma prasībām.  Lai īstenotu šos uzdevumus ir nepieciešama pastāvīga sadarbība ar zinātnisko institūciju, kas ņemot vērā citus deleģētos uzdevumus un līdzšinējo pieredzi ir Fizikālās enerģētikas institūts.  Ekonomikas ministrija sedz Fizikālās enerģētikas institūta izmaksas par enerģētikas - klimata modelēšanas sistēmas izstrādāšanu un uzturēšanu, tai skaitā, lai aprēķinātu šo noteikumu 26. punktā minētās prognozes, veiktu datu analīzi un novērtētu politiku un pasākumu ietekmes, lai novērtētu Latvijas Nacionālajā enerģētikas un klimata plānā 2021.- 2030. gadam noteikto mērķu sasniegšanu un to pārskatīšanu, atbilstoši Regulas 2018/1999 3., 9. un 14. panta nosacījumiem, kā arī lai īstenotu Regulas 2018/1999 17.; 18., 20.-25. pantā, 26. un 27. pantā noteiktās monitoringa un ziņošanas prasības.  Ekonomikas ministrija noslēdz valsts pārvaldes uzdevuma deleģēšanas līgumu ar Latvijas Universitāti par ekonomikas modelēšanas sistēmas izveidi un uzturēšanu, lai noteiktu identificēto ekonomikas un klimata mērķu sasniegšanas pasākumu ekonomisko ietekmi. Valsts pārvaldes uzdevumu deleģējums valsts zinātniskam institūtam, atvasinātai publiskai personai “Fizikālās enerģētikas institūts” izriet no likuma “Par piesārņojumu” 53.panta pirmajā daļā un otrās daļas 1. punktā noteiktajam.  Noteikumu projekta 5. punkts nosaka, ka Ekonomikas ministrija sadarbībā ar Latvijas Universitāti izveido ekonomikas modelēšanas sistēmu, lai noteiktu identificēto ekonomikas un klimata mērķu sasniegšanas pasākumu ekonomiskās ietekmes. Klimata un enerģētikas politikas jomā ir būtiski analizēt politikas ietekmi uz ekonomikas nozarēm, arī sociālās ietekmes. Enerģētikas un klimata modelis to nevar veikt, tāpēc nepieciešams izmantot citas metodes, piemēram vispārējā līdzsvara modeli, vai ievadizvades matricu. Šajā jomā labākā pieejamā ekspertīze ir Latvijas Universitātei, tādēļ paredzēta ilgtermiņa sadarbība ar Latvijas universitātes speciālistiem.  Fizikālās enerģētikas institūts un Latvijas Universitāte Augstskolu likumā noteiktās funkcijas ietvaros nodarbojas ar zinātni un pētniecību, tai skaitā vāc, analizē datus, kā arī balstoties uz datu analīzi modelē situācijas un novērtē dažādu ārējo faktoru ietekmi uz analizētajiem datiem. Zinātniski pētnieciskā darbība notiek arī enerģētikas – klimata un ekonomikas sistēmas analizēs jomā, tai skaitā, lai novērtētu enerģētikas klimata pasākumu (nodokļu, subsīdiju, investīciju atbalsta u.c.) ietekmi uz tautsaimniecības sektoriem un sociālās ietekmes.  Lai nodrošinātu Regulas Nr. 2018/1999 prasību izpildi Fizikālās enerģētikas institūtam un Latvijas Universitātei Augstskolu likumā noteiktās funkcijas ietvaros jāizstrādā attiecīgi enerģētikas klimata modelēšanas sistēma (TIMES enerģijas klimata modelis) un ekonomikas sistēmas modelis (vispārējā līdzsvara modelis) un tie jāuztur, tai skaitā, aprēķinot šo noteikumu 26. punktā minētās prognozes, analizētu un novērtētu politiku un pasākumu ietekmi. Lai gan datu analīzi un modelēšanu Fizikālās enerģētikas institūts veic izpildot savas likumā noteiktās funkcijas, tomēr, lai izpildītu ar Regulu Nr. 2018/1999 noteiktos pienākumus, ir specifiskas prasības saistībā ar analizējamo un sniedzamo datu kvalitāti un kvantitāti. Nepieciešamo analīzi nevar veikt valsts pārvaldes iestādes pašas, to var veikt tikai zinātniskās institūcijas ar atbilstošu kvalifikāciju.  Ekonomikas ministrija noslēdz valsts pārvaldes uzdevuma deleģēšanas līgumu ar Latvijas Universitāti par ekonomikas modelēšanas sistēmas izveidi un uzturēšanu, lai noteiktu identificēto ekonomikas un klimata mērķu sasniegšanas pasākumu ekonomisko ietekmi.  Valsts pārvaldes uzdevumu deleģējums Latvijas Universitātei izriet no likuma “Par piesārņojumu” 53.panta pirmajā daļā un otrās daļas 1. punktā noteiktajam.  Noteikumu projekta 6. punkts nosaka kārtību Nacionālajā enerģētikas un klimata plānā 2021. -2030. gadam noteikto mērķu sasniegšanai un scenāriju klimatneitralitātes sasniegšanai līdz 2050. gadam izstrādāšanai, atjaunošanai un novērtēšanai, kā arī kārtību noteikto uzdevumu izpildei atbilstoši konvencijas, tās Parīzes nolīguma un Regulas 2018/1999 17. un 18. panta prasībām.  Modelēšanas rezultāti tiks izmantoti Regulā (ES) 2018/1999 noteiktajām ziņošanas prasībām, kā arī Nacionālā enerģētikas un klimata plāna pārskatīšanai 2023. gadā. Papildus tam modelēšanas rezultāti tiks izmantoti, lai izvērtētu nepieciešamos politikas pasākumus (piemēram, nodokļu likmes, investīciju subsīdiju programmas, pienākumu shēmas enerģijas ražotājiem vai tirgotājiem), kas visefektīvākajā veidā, ņemot vērā pasākumu ekonomiskās un sociālās ietekmes.  Progresa novērtējums tiek izmantots analīzei par Latvijai noteikto mērķu izpildi līdz 2030. un 2050. gadam. Par pamatu progresa novērtējumā tiek izmantoti izstrādātie scenāriji atbilstoši noteiktām politikām un pasākumiem.  Saskaņā ar 2009. gada 1. jūlija Ministru kabineta rīkojumu Nr. 448 “Par valsts aģentūras "Latvijas Vides, ģeoloģijas un meteoroloģijas aģentūra" un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību "Latvijas Vides, ģeoloģijas un meteoroloģijas centrs" dibināšanu” LVĢMC ir noteikts veikt deleģētos valsts pārvaldes uzdevumus atbilstoši dibināšanas mērķim, nodrošināt vides informācijas apkopošanu, uzkrāšanu un sniegšanu sabiedrībai un valsts un pašvaldību institūcijām, vides monitoringa veikšanu, kā arī piedalīties valsts politikas īstenošanā ģeoloģijas, meteoroloģijas, klimatoloģijas, hidroloģijas, ūdens un gaisa kvalitātes, pārrobežu gaisa piesārņojuma ietekmes un radioaktīvo un bīstamo atkritumu apsaimniekošanas jomā. Līdz ar to LVĢMC netiek mainīts ieguldīto resursu apjoms, bet sasniegtie rezultāti uzlabojas. Papildus, balstoties uz noteikumiem Nr.737, LVĢMC jau šobrīd ir iesaistīti SEG inventarizācijas un prognožu nacionālajā sistēmā, tāpēc LVĢMC jau ir nepieciešamās zināšanas SEG prognožu sagatavošanai, uzlabošanai un sasaistīšanai ar citiem dokumentiem. Citu institūciju iesaiste var radīt papildu administratīvo un finansiālo slogu un netiks nodrošināta pēctecība.  Valsts pārvaldes uzdevumu deleģējums SEG nacionālās sistēmas dalībniekiem izriet no likuma “Par piesārņojumu” 53.panta pirmajā daļā un otrās daļas 1. punktā noteiktajam.  Noteikumu projekta 7. punkts nosaka noteikumu 1. pielikuma 1. tabulas 4. punkta vārdu “Latvijas Kūdras asociācija” svītrošanu.  Noteikumu projekta 8. punkts atspoguļo 2. pielikumu “Komersantu iesniedzamie dati par iepriekšējo kalendāra gadu”, kur dzēsta 6.tabula. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādē tika iesaistītas šādas institūcijas – Ekonomikas ministrija, valsts zinātniskais institūts, atvasināta publiska persona “Fizikālās enerģētikas institūts”, valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs”, Latvijas Valsts mežzinātnes institūts “Silava”, Latvijas Lauksaimniecības universitāte. Noteikumu projekta izstrādei netika organizēta darba grupa. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmē vai var ietekmēt:   * ikgadējās SEG inventarizācijas sagatavošanā iesaistītās institūcijas; * SEG prognožu sagatavošanā iesaistītās institūcijas; * komersantus, kuriem jāiesniedz informācija par SF6 emisijām. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neradīs papildus administratīvo slogu komersantiem, kuriem jāiesniedz informācija par SF6 emisijām, bet atbilstoši veiktajiem grozījumiem noteikuma projektā samazinās to, piemēram, novēršot dubultu ziņošanu Latvijas Vides, ģeoloģijas un meteoroloģijas centram.  ***Noteikumu projekta ietekme uz Nacionālā attīstības plāna[[4]](#footnote-4) rādītājiem***(apstiprināts ar 2020. gada 2. jūlija Latvijas Republikas Saeimas lēmumu Nr. 418/Lm13)*, mikro vai makro līmenī*:  Tas nodrošinās Latvijas Nacionālā attīstības plāna 2021. – 2027. gadam mērķu [253], [254], [257], [271], [272], [281] izpildes monitoringu:  [253] Enerģijas taupīšana un ilgtspējīga resursu izmantošana ir atbildīga sabiedrības rīcība ilgtspējīgas dzīves vides veidošanā un aprites ekonomikas nodrošināšanā. Tāpēc turpmāk, pieņemot lēmumus par politikām un investīcijām infrastruktūrā, būtu prioritāri vērtējams princips “energoefektivitāte pirmajā vietā”. Nozīmīgs enerģijas ietaupījums ir sasniedzams, ieviešot efektīvākus SEG emisiju samazinošus pasākumus ēku un ražošanas procesu energoefektivitātes kāpināšanai un siltumnoturības uzlabošanai, kā arī pārejot uz mazemisiju vai nulles emisiju transportu[[5]](#footnote-5) (t. sk.dzelzceļā).  [254] Klimata pārmaiņas, pāreja uz vidi nepiesārņojošas enerģijas izmantošanu un sociālās nevienlīdzības mazināšana ir cieši saistītas dimensijas, kas strauju politisko iniciatīvu gadījumā var spēcīgi polarizēt dažādas sociālās grupas un kavēt to iespējas sasniegt labu dzīves vides kvalitāti. Tādēļ nozaru politiku attīstības plānošanā ne tikai nacionālajā līmenī, bet arī starptautiskajā līmenī, īpaši Eiropas Savienības līmenī, ir jāvērtē un jānodrošina pārdomāta un sociāli atbildīga rīcība, lai nemazinātu nodarbinātību un sasniegto labklājības līmeni reģionos, vienlaikus tiecoties uzlabot vides kvalitāti.  [257] **Oglekļa mazietilpīga, resursu efektīva un klimatnoturīga attīstība**, lai Latvija sasniegtu klimata, enerģētikas, gaisa piesārņojuma samazināšanas, ūdeņu stāvokļa uzlabošanās un atkritumu apsaimniekošanas nacionālos mērķus un nodrošinātu vides kvalitātes saglabāšanu un uzlabošanu un īstenotu drošas un kvalitatīvas, tai skaitā bioloģiskas pārtikas apriti, kā arī dabas resursu ilgtspējīgu izmantošanu.  Rīcības virziena mērķu indikatori:   |  |  |  |  |  |  |  |  | | --- | --- | --- | --- | --- | --- | --- | --- | | Nr. | Progresa rādītājs | Mērvienība | Bāzes gads | Bāzes gada vērtība | Mērķa vērtība 2024 | Mērķa vērtība 2027 | Datu avots, datu tabulas | | [271] | SEG emisiju intensitāte | t CO2 ekv /milj Euro | 2017 | 497[[6]](#footnote-6) | Samazinājums  atbilstoši  trajektorijai,  virzoties uz  2030. gada  mērķi  (292[[7]](#footnote-7)) | Samazinājums  atbilstoši  trajektorijai,  virzoties uz  2030. gada  mērķi (292[[8]](#footnote-8)) | LVĢMC,  CSP | | [272] | CO2 piesaiste un SEG emisiju attiecība noteiktās ZIZIMM sektora zemes uzskaites kategorijās | ktCO2 ekv. |  |  | ZIZIMM  sektorā  uzskaitāmās  SEG  emisijas  nepārsniedz  uzskaitāmo  SEG  piesaisti[[9]](#footnote-9) | ZIZIMM  sektorā  uzskaitāmās  SEG emisijas  nepārsniedz  uzskaitāmo  SEG  piesaisti[[10]](#footnote-10) | ZM, LVMI “Silava”, VARAM |   Rīcības virziena uzdevumi:   |  |  |  |  |  |  | | --- | --- | --- | --- | --- | --- | | Nr. | Uzdevums | Atbildīgā  institūcija | Līdzatbildīgās  institūcijas | Finanšu  resursu  avots | Indikators | | [281] | Tautsaimniecības siltumnīcefekta gāzu emisiju samazināšana, izmantojot risinājumus klimata pārmaiņu mazināšanai un klimata tehnoloģiju atklājumus, un pieaugošas oglekļa dioksīda piesaistes nodrošināšana virzībā uz klimatnoturīgu ekonomikas attīstību, mērķtiecīgi sasniedzot augstu energoefektivitāti un transporta sistēmas dekarbonizāciju | VARAM, FM, ZM, SM, LM, IZM, PKC, VK, SPRK | Pašvaldības | VB, ES fondi, citi finanšu avoti | SEG emisiju intensitāte Uzskaitāmās CO2 piesaistes un SEG emisiju attiecība noteiktās ZIZIMM sektora kategorijās | |
| 3. | Administratīvo izmaksu monetārs novērtējums | SEG prognožu scenāriju nozaru griezumā aprēķināšanas un klimata politikas vērtēšanas ikgadējās indikatīvās izmaksas ir 48 950 EUR:  • Aizpildāmās atskaites/ziņojumi gadā - 4 gab.  Uzrādītās izmaksas ir tiešā veidā attiecināmas uz SEG emisiju prognožu aprēķināšanu, klimata politikas ietekmes novērtēšanu un to ziņošanu starptautisko institūciju noteiktajos formātos.  Aptuvens administratīvo izmaksu samazinājuma monetāro novērtējums komersantiem, kas veidojas noteikumu projekta rezultātā, piemēram, novēršot dubultu ziņošanu Latvijas Vides, ģeoloģijas un meteoroloģijas centram:  C = (f x l) x n, kur  C – finanšu nodrošinājuma sagatavošanas izmaksas;  f – stundas samaksas likme; privātajā sektorā stundas likme ir aprēķināta, dalot vidējo mēneša algu privātajā sektorā (pēc Centrālās statistikas pārvaldes tīmekļvietnes www.csb.gov.lv datiem 2020. gada tā bija 1138,00 *euro*/mēnesī) ar Darba likuma 131. panta pirmajā daļā minēto normālo darba laiku (40 stundas nedēļā x 4 = 160 stundas mēnesī) = 7, 11 *euro*/stundā;  l – aptuvenais laika patēriņš, kas nepieciešams, lai veiktu noteikto datu apkopošanu un iesniegšanu Latvijas Vides, ģeoloģijas un meteoroloģijas centram – 40 stundas;  n – operatoru skaits – 3 operators.  Aprēķins: (7,11 x 40) x 3 = 853,20 *euro*/gadā. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Atbilstoši Ministru kabineta 2020. gada 12.oktobra rīkojuma Nr.  595 Par konceptuālo ziņojumu "Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai" 2.5. apakšpunktam paredzēts papildināt Latvijas zinātnes esošo un nākotnes potenciālu ar Latvijas enerģētikas sektora attīstības virzieniem, tostarp sekmējot ar enerģētikas sektora attīstību saistīto pētniecību, - 2021. gadā 1 403 014 euro, 2022. un 2023. gadā 2 000 000 euro katru gadu, tai skaitā administrēšanas izdevumiem. Papildus izdevumi modelēšanas sistēmai paredzēti no minētajiem līdzekļiem. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022. gads | | 2023. gads | | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 301 177 | 0 | 256 177 | 0 | 256 177 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 301 177 | 0 | 256 177 | 0 | 256 177 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 301 177 | 0 | 256 177 | 25 000 | 256 177 | 25 000 | 281 177 |
| 2.1. valsts pamatbudžets | 301 177 | 0 | 256 177 | 25 000 | 256 177 | 25 000 | 281 177 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -25 000 | 0 | -25 000 | -281 177 |
| 3.1. valsts pamatbudžets | 0 | 0 | 0 | -25 000 | 0 | -25 000 | -281 177 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | -25 000 | X | -25 000 | -281 177 |
| 5.1. valsts pamatbudžets | 0 | -25 000 | -25 000 | -281 177 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | **Izdevumu aprēķins:**  SEG prognožu aprēķināšanai un klimata politikas vērtēšanai:   |  |  |  |  | | --- | --- | --- | --- | |  | **2021** | **2022** | **2023** | | ilgtermiņa attīstības scenāriju modelēšanas sistēmai SEG prognožu aprēķināšanai un klimata politikas vērtēšanai | 25 000 | 25 000 | 25 000 | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav izmaiņu amata vietu skaitā. | | | | | | |
| 8. Cita informācija | Izdevumi enerģētikas – klimata un ekonomikas modelēšanas sistēmas izveidei un uzturēšanai 2021. gadam nepieciešami 276 177 euro (tai skaitā 156 177 euro Fizikālās enerģētikas institūtam un 120 000 euro Latvijas Universitātei), 2022. un 2023. gadam ikgadēji 256 177 euro (tai skaitā 156 177 euro Fizikālās enerģētikas institūtam un 100 000 euro Latvijas Universitātei).  Lai nodrošinātu Noteikumu projekta 3. un 4. punkta ieviešanu, Ekonomikas ministrija finansējumu Fizikālās enerģētikas institūtam enerģētikas – klimata modelēšanas sistēmas izveidei un uzturēšanai un Latvijas Universitātei ekonomikas modelēšanas sistēmas izveidei un uzturēšanai nodrošinās atbilstoši Ministru kabineta 2020. gada 12.oktobra rīkojumam Nr.595 Par konceptuālo ziņojumu "Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai" 2.5. apakšpunktā atbalstītā un likumā “Par valsts budžetu 2021.gadam” un likumā “Par vidēja termiņa budžeta ietvaru 2021., 2022. un 2023.gadam” Ekonomikas ministrijas budžeta programmā 97.00.00 “Nozaru vadība un politikas plānošana” paredzētā finansējuma 2021.gadā 1 403 014 euro, 2022. un 2023.gadā ik gadu 2 000 000 euro apmērā ietvaros.  2024. un turpmākajiem gadiem noteikumu projekta īstenošanas finansējuma jautājumu attiecībā uz enerģētikas - klimata modelēšanas un ekonomikas modelēšanas sistēmu pilnveidošanu un uzturēšanu Ekonomikas ministrija risinās jaunā konceptuālā ziņojuma "Kompleksi pasākumi obligātā iepirkuma komponentes problemātikas risināšanai un elektroenerģijas tirgus attīstībai" ietvaros.  VARAM pārziņā ilgtermiņa attīstības scenāriju modelēšanas sistēmai SEG prognožu aprēķināšanai un klimata politikas vērtēšanai finansējums 25 000 euro apmērā 2021. gadam tiks nodrošināts no valsts budžeta apakšprogrammas 33.01.00 “Emisijas kvotu izsolīšanas instrumenta administrācija”.  Saskaņā ar Likuma “Par piesārņojumu” 32.2 panta (32). punktam valsts pamatbudžetā kārtējam gadam un ilgtermiņa saistībās turpmākajiem gadiem finansējumu šā panta 4.4 daļā minētajiem mērķiem paredz kā dotāciju no vispārējiem ieņēmumiem atsevišķā VARAM programmā (apakšprogrammā) atbilstoši iepriekšējos gados iegūto un neizlietoto izsoļu ieņēmumu apmēram.  Lai no 2022. gada uzturētu VARAM pārziņā ilgtermiņa attīstības scenāriju modelēšanas sistēmu SEG prognožu aprēķināšanai un klimata politikas vērtēšanai 25 000 euro apmērā ik gadu, VARAM normatīvajos aktos noteiktajā kārtībā iesniegs priekšlikumu finansējuma palielināšanai apakšprogrammā 33.01.00 “Emisijas kvotu izsolīšanas instrumenta administrācija”. . | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Noteikumu projekts sagatavots, ievērojot:  - Eiropas Parlamenta un Padomes 2018. gada 21. decembra Regulu Nr. 2018/1999 par enerģētikas savienības un rīcības klimata politikas jomā pārvaldību un ar ko groza Eiropas Parlamenta un Padomes Regulas (EK) Nr. 663/2009 un (EK) Nr. 715/2009, Eiropas Parlamenta un Padomes Direktīvas 94/22/EK, 98/70/EK, 2009/31/EK, 2009/73/EK, 2010/31/ES, 2012/27/ES un 2013/30/ES, Padomes Direktīvas 2009/119/EK un (ES) 2015/652 un atceļ Eiropas Parlamenta un Padomes Regulu (ES) Nr. 525/2013 (turpmāk – Regula 2018/1999) |
| 2. | Citas starptautiskās saistības | 1992. gada 9. maija ANO Vispārējā konvencija par klimata pārmaiņām un tās Parīzes nolīgumu |
| 3. | Cita informācija | Nav. |

|  |  |  |  |  |
| --- | --- | --- | --- | --- |
| **1. tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Regula 2018/1999 | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2018/1999 18. pants | Noteikumu projekta 3. punkts | Noteikumu projekts šīs normas prasības ievieš daļēji. Pilnībā šīs normas ieviešanas kārtību noteiks VARAM ar likumprojektu “Likums par piesārņojumu” un tam pakārtotajiem MK noteikumiem.” | | Netiek noteiktas stingrākas prasības. |
| Regulas 2018/1999 39. pants | Noteikumu projekta 3. punkts | Noteikumu projekts šīs normas prasības ievieš daļēji. Pilnībā šīs normas ieviešanas kārtību noteiks VARAM ar likumprojektu “Likums par piesārņojumu” un tam pakārtotajiem MK noteikumiem.” | | Netiek noteiktas stingrākas prasības. |
| Regulas 2018/1999 3. pants | Noteikumu projekta 4. punkts | Noteikumu projekts šīs normas prasības ievieš daļēji. Pilnībā šīs normas ieviešanas kārtību noteiks EM ar likumprojektu “Grozījumi Enerģētikas likumā” un tam pakārtotajiem MK noteikumiem.” | | Netiek noteiktas stingrākas prasības. |
| Regulas 2018/1999 9.pants | Noteikumu projekta 4. punkts | Noteikumu projekts šīs normas prasības ievieš daļēji. Pilnībā šīs normas ieviešanas kārtību noteiks EM ar likumprojektu “Grozījumi Enerģētikas likumā” un tam pakārtotajiem MK noteikumiem.” | | Netiek noteiktas stingrākas prasības. |
| Regulas 2018/1999 14.pants | Noteikumu projekta 4. punkts | Noteikumu projekts šīs normas prasības ievieš daļēji. Pilnībā šīs normas ieviešanas kārtību noteiks EM ar likumprojektu “Grozījumi Enerģētikas likumā” un tam pakārtotajiem MK noteikumiem.” | | Netiek noteiktas stingrākas prasības. |
| Regulas 2018/1999 17.- 27. pants | Noteikumu projekta 4. un 6. punkts | Noteikumu projekts šīs normas prasības ievieš daļēji. Pilnībā šīs normas ieviešanas kārtību noteiks EM ar likumprojektu “Grozījumi Enerģētikas likumā” un tam pakārtotajiem MK noteikumiem.” | | Netiek noteiktas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav attiecināms. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. | | | |
| Cita informācija | - | | | |
| **2. tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1992. gada 9. maija ANO Vispārējā konvencija par klimata pārmaiņām | | | |
| A | B | | C | |
| ANO Vispārējās konvencijas par Klimata pārmaiņām 4.pants | Noteikumu projekta 1.- 8.punkts | | - | |
| ANO Vispārējās konvencijas par Klimata pārmaiņām Parīzes nolīguma 13.pants | Noteikumu projekta 1.- 8.punkts | | - | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Starptautiskajā dokumentā paredzētās saistības, kas norādītas saskaņā ar šīs instrukcijas 58.1.apakšpunktu, nav pretrunā ar jau esošajām Latvijas Republikas starptautiskajām saistībām. | | | |
| Cita informācija | Nav. | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē https://www.mk.gov.lv/lv/content/valsts-kanceleja. |
| 2. | Sabiedrības līdzdalība projekta izstrādē | Noteikumu projekts publicēts VARAM tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē https://www.mk.gov.lv/lv/content/valsts-kanceleja. |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | SEG inventarizācijas un prognožu sagatavošanā iesaistītās institūcijas – Ekonomikas ministrija, tai skaitā Centrālā statistikas pārvalde, Iekšlietu ministrija, Izglītības un zinātnes ministrija, Satiksmes ministrija, Veselības ministrija, Zemkopības ministrija, Latvijas Darba devēju konfederācija, LVĢMC, valsts zinātniskais institūts, atvasināta publiska persona “Fizikālās enerģētikas institūts”, Valsts mežzinātnes institūts “Silava”, Latvijas Lauksaimniecības universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektā iekļauto nosacījumu izpildei nav nepieciešams veidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav. |

Vides aizsardzības un reģionālās

attīstības ministra p.i. – veselības ministrs D.Pavļuts

22.06.2021.

5306

Gancone 67026495

[agita.gancone@varam.gov.lv](mailto:agita.gancone@varam.gov.lv)

1. https://likumi.lv/ta/id/6075-par-piesarnojumu [↑](#footnote-ref-1)
2. https://likumi.lv/ta/id/295801-siltumnicefekta-gazu-inventarizacijas-un-prognozu-sagatavosanas-nacionalas-sistemas-izveidosanas-un-uzturesanas-noteikumi [↑](#footnote-ref-2)
3. https://likumi.lv/ta/id/311155-par-nacionalo-energetikas-un-klimata-padomi [↑](#footnote-ref-3)
4. <https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf> [↑](#footnote-ref-4)
5. Nulles emisiju (bezemisiju) un mazemisiju transportlīdzeklis ir vieglais pasažieru automobilis vai vieglais

   komerciālais transportlīdzeklis ar izpūtēja emisijām no nulles līdz 50 g CO2/km, tās nosakot saskaņā ar Regulu (ES) 2017/1151. [↑](#footnote-ref-5)
6. Atbilstoši 2019. gada SEG inventarizācijai iesniegta Konvencijas un Kioto protokola ietvaros [↑](#footnote-ref-6)
7. Izejas dati:

   - IKP vērtība (salīdzināmajās cenās pret 2010. gadu) atbilstoši Eiropas Komisijā 2019. gadā iesniegtajiem

   ziņojumam par politikām, pasākumiem un SEG prognozēm.

   - Kopējās SEG emisijas (neieskaitot ZIZIMM sektoru) atbilstoši mērķim, kas noteikts Latvijas oglekļa

   mazietilpīgas attīstības stratēģijas 2050. gadam projektā (2030. gada mērķis – 65 % SEG samazinājums

   salīdzinot ar 1990. gadu). [↑](#footnote-ref-7)
8. Izejas dati:

   - IKP vērtība (salīdzināmajās cenās pret 2010. gadu) atbilstoši Eiropas Komisijā 2019. gadā iesniegtajam

   ziņojumam par politikām, pasākumiem un SEG prognozēm.

   - Kopējās SEG emisijas (neieskaitot ZIZIMM sektoru) atbilstoši mērķim, kas noteikts Latvijas oglekļa

   mazietilpīgas attīstības stratēģijas 2050. gadam projektā (2030. gada mērķis – 65 % SEG samazinājums

   salīdzinot ar 1990. gadu). [↑](#footnote-ref-8)
9. Aprēķina kā kopējo emisiju un kopējās piesaistes summu visās regulas (ES) 2018/841 2. pantā minētajās zemes

   uzskaites kategorijās kopā atbilstoši regulā (ES) 2018/841 noteiktajiem uzskaites noteikumiem [↑](#footnote-ref-9)
10. Aprēķina kā kopējo emisiju un kopējās piesaistes summu visās regulas (ES) 2018/841 2. pantā minētajās zemes

    uzskaites kategorijās kopā atbilstoši regulā (ES) 2018/841 noteiktajiem uzskaites noteikumiem. [↑](#footnote-ref-10)